कोरोना वायरस: राहुल गांधी ने की पाकिस्तान की तारीफ, अफगानिस्तान को भी सराहा
कोरोना वायरस महामारी से निपटने को लेकर कांग्रेस के पूर्व अध्यक्ष राहुल गांधी ने पाकिस्तान और अफगानिस्तान की तारीफ की।
नई दिल्ली: कोरोना वायरस महामारी से निपटने को लेकर कांग्रेस के पूर्व अध्यक्ष राहुल गांधी ने पाकिस्तान और अफगानिस्तान की तारीफ की। राहुल गांधी ने कई एशियाई देशों की जीडीपी विकास दर से जुड़े अंतरराष्ट्रीय मुद्रा कोष (आईएमएफ) के अनुमान को लेकर शुक्रवार को दावा किया कि पाकिस्तान और अफगानिस्तान भी कोरोना संकट से भारत के मुकाबले बेहतर ढंग से निपटे। उन्होंने आईएमएफ के अनुमान से जुड़ा ग्राफ शेयर करते हुए ट्वीट किया, ‘‘भाजपा सरकार की एक और ठोस उपलब्धि। यहां तक पाकिस्तान और अफगानिस्तान भी कोरोना संकट से भारत के मुकाबले बेहतर ढंग से निपटे।’’ कांग्रेस नेता ने जो ग्राफ शेयर किया उसमें दर्शाया गया है कि मौजूदा वित्त वर्ष में भारत की जीडीपी विकास दर चीन, बांग्लादेश, पाकिस्तान, अफगानिस्तान और कुछ अन्य एशियाई देशों के मुकाबले कम रहने वाली है।